* **Ευθύς και πλάγιος λόγος**

**🡪 Ευθύ λόγο** έχουμε, όταν ακούμε ή διαβάζουμε οι ίδιοι τα λόγια ενός προσώπου απευθείας, όπως ακριβώς τα είπε.

**🡪 Πλάγιο λόγο** έχουμε, όταν μεταφέρουμε προφορικά ή γραπτά τα λόγια ενός τρίτου προσώπου.

* **Πώς μετατρέπουμε τον ευθύ λόγο σε πλάγιο**

🡲 Οι **κύριες προτάσεις** που έχουν ρήμα στην **οριστική** μετατρέπονται σε **δευτερεύουσες ειδικές προτάσεις**.

π.χ. - Θα βρέξει 🡪 ευθύς λόγος

 Είπε **ότι θα βρέξει**. 🡪 πλάγιος λόγος

🡲 Οι **κύριες προτάσεις** που έχουν ρήμα στην **προστακτική (ή την υποτακτική)** μετατρέπονται σε **δευτερεύουσες βουλητικές προτάσεις**.

π.χ. – Έλα αμέσως. 🡪 ευθύς λόγος

 Τον διέταξε **να έρθει αμέσως**. 🡪 πλάγιος λόγος

 - Ας παίξουμε. 🡪 ευθύς λόγος

 Πρότεινε **να παίξουμε**. 🡪 πλάγιος λόγος

🡲 Οι **κύριες ερωτηματικές προτάσεις** που αρχίζουν με **συνδέσμους**, **ερωτηματικές αντωνυμίες** και **επιρρήματα** δεν αλλάζουν.

π.χ. – Γιατί δε με ειδοποίησες; 🡪 ευθύς λόγος

 Με ρώτησε **γιατί δε τον ειδοποίησα**. 🡪 πλάγιος λόγος

 - Ποιος ήρθε; 🡪 ευθύς λόγος

 Με ρώτησε **ποιος ήρθε**. 🡪 πλάγιος λόγος

 -Πόσο κοστίζει; 🡪 ευθύς λόγος

 Με ρώτησε **πόσο κοστίζει**. 🡪 πλάγιος λόγος

🡲 Οι **κύριες ερωτηματικές προτάσεις** που **αρχίζουν χωρίς ερωτηματική λέξη** μετατρέπονται σε **δευτερεύουσες πλάγιες ερωτηματικές** προτάσεις που εισάγονται με το **αν**.

 **π.χ.** – Θα παίξουμε στο πάρκο το απόγευμα; 🡪 ευθύς λόγος

 Τον ρώτησε αν θα παίξουν στο πάρκο το απόγευμα. 🡪 πλάγιος λόγος

🡲 Οι **δευτερεύουσες προτάσεις** δεν αλλάζουν.

**π.χ.** – Φοβόταν μήπως χαθεί. 🡪 ευθύς λόγος

 Είπε ότι φοβόταν μήπως χαθεί. 🡪 πλάγιος λόγος

🡲 Τα πρόσωπα, οι αντωνυμίες και οι καταλήξεις των ρημάτων αλλάζουν, ανάλογα με το νόημα.

**π.χ.** – Περάσα**τε** καλά; 🡪 ευθύς λόγος

 Μας ρώτησε αν περάσα**με** καλά. 🡪 πλάγιος λόγος

 – Συναντήσα**με** έναν παλιό **μας** συμμαθητή. 🡪 ευθύς λόγος

 Μας είπαν ότι συνάντησ**αν** ένα παλιό **τους** συμμαθητή. 🡪 πλάγιος λόγος